ТРЭЦІ ЭТАП ХХХІ РЭСПУБЛІКАНСКАЙ АЛІМПІЯДЫ

ПА ВУЧЭБНЫХ ПРАДМЕТАХ

«БЕЛАРУСКАЯ МОВА» І «БЕЛАРУСКАЯ ЛІТАРАТУРА»

**КОМПЛЕКСНАЯ РАБОТА ПА БЕЛАРУСКАЙ МОВЕ І ЛІТАРАТУРЫ**

*2015 г.*

ХІ клас

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы |  |  |  |  |  |  |  |  |  |  |  |

**Варыянт 1**

**Заданне 1.** Размяркуйце словы па групах згодна з правіламі, якім адпавядае правапіс прапушчаных літар. Упішыце словы ў табліцу, сфармулюйце адпаведныя арфаграфічныя правілы.

*Максімальная колькасць балаў –* ***5***

*(0,2 бала – за кожнае правільна запісанае слова;*

*1 бал – за кожнае правільна сфармуляванае правіла)*

Шніц..ль, ра..нд, ш..равокі, м..тазгодны, менедж..р, фа..на, орд..р, р..дкалессе, ска..т, прынт..р.

|  |  |
| --- | --- |
| **Групы слоў** | **Арфаграфічныя правілы** |
| 1) |  |
| 2) |  |
| 3) |  |

**Заданне 2.** З прыведзеных фразеалагізмаў утварыце сінанімічныя пары, упішыце іх у табліцу.

*Максімальная колькасць балаў –* ***5***

*(1 бал – за кожную правільна ўтвораную сінанімічную пару)*

Як свет светам, свістаць у кулак, сыр-бор разгарэўся, век вечны, ні рыба ні мяса, запрагаць у аглоблі, свет гарыць, біцца як рыба аб лёд, сціскаць у кулак, ні сыры ні печаны.

|  |  |
| --- | --- |
| **Фразеалагізмы-сінонімы** | |
|  |  |
|  |  |
|  |  |
|  |  |
|  |  |

**Заданне 3.** Па прыведзеных артыкулах вызначце тып слоўнікаў, з якіх яны ўзяты. Адказ запішыце ў табліцу (напрыклад: *слоўнік антонімаў, арфаграфічны слоўнік* і да т.п.).

*Максімальная колькасць балаў –* ***5***

*(1 бал – за кожны правільна вызначаны тып слоўніка)*

|  |  |
| --- | --- |
| **Слоўнікавы артыкул** | **Тып слоўніка** |
| **НАТУРАЛЬНЫ – ШТУЧНЫ**  Які ўласцівы Які зроблены накшталт  прыродзе, створаны сапраўднага, прыроднага.  прыродай.  **Натуральны, -ая, -ае (штучны, -ая, -ае)**  Вадаём, валакно, крышталь, прадукт, ураджайнасць, шкло.  Акрамя **натуральных**, у рэспубліцы налічваецца 657 **штучных** вадаёмаў, агульнае люстэрка якіх 28 410 гектараў («Звязда»). |  |
| **СКАРГА** *ж.* **1.** *(выражение неудовольствия)* сетование *ср.*; **2.** (*официальное заявление*) жалоба; ○ **кніга ~гаў і прапаноў** книга жалоб и предложений. |  |
| **ЛАДДЗЯ**  **Ладдзя1** *ж. устар.* Вялікая лодка.*Парусная ладдзя; вёславая ладдзя.*  **Ладдзя2** *ж. спарт.* Фігура ў шахматах, тура.*Ладдзя ходзіць па прамой уздоўж і ўпоперак шахматнай дошкі; ход ладдзі.* |  |
| **ЛЁД** (лядок). Белы, блакітны, бліскучы, гладкі, гулкі, звонкі, крыштальны, летні, малады, моцны, наздраваты, неакрэплы, празрысты, свежы, серабрысты, сіні, сцёмна-зялёны, тонкі, тоўсты, храбусткі, хрусткі ○ аглухлы, зацяты, здрадлівы, кволы, крохкі, ломкі, мокры, слабы, цёмны, цяжкі, цяжэрны, шурпаты. |  |
| **Круціць баранку.** *Агульны для ўсходнеславянскіх моў.* Працаваць шафёрам. *Трэці дзясятак круціць баранку Васіль, а не захварэў на распаўсюджаную шафёрскую хваробу – ліхацтва* (М. Гіль. Дзень пачаўся).  Паходзіць з маўлення шафёраў, дзе баранкай называюць рулявое кола ў аўтамабілі. |  |

**Заданне 4.** Вызначце спосаб утварэння аўтарскіх наватвораў*.*

*Максімальная колькасць балаў –* ***5***

*(0,5 бала – за кожную правільна вызначаную ўтваральную аснову;*

*0,5 бала – за кожны правільна вызначаны спосаб утварэння)*

1. Палыны пасівелі на ўзгорку, *запрыгоршчыць* і кіне іх вецер (*У. Дубоўка*).
2. Ой, вам, гусі-*вырайніцы*, жыць не доўга ў чужаніцы… (*Я. Купала*)
3. Досыць зямля ад войнаў дрыжала. Планета *нявесціцца*, у планеты хрэсьбіны (*Р. Барадулін*).
4. Зямлянкі на грудзях маёй зямлі – *азёрнавокай*, гордай партызанкі (*Р. Барадулін*).
5. Экранная калыханка плыла ў папяровым лесе; мігцеў пластылінавы месяц, працяты *тэлемаланкай* (*А. Глобус*).

|  |  |  |
| --- | --- | --- |
| **Аўтарскі наватвор** | **Утваральная аснова** | **Спосаб словаўтварэння** |
| **Узор:** *надзор'е* | **зор***(ы)* | прыставачна-суфіксальны  (***над*** *+ зор' +* ***j*** *(э)*) |
| 1) *запрыгоршчыць* |  |  |
| 2) *вырайніца* |  |  |
| 3) *нявесціцца* |  |  |
| 4) *азёрнавокі* |  |  |
| 5) *тэлемаланка* |  |  |

**Заданне 5.** Запішыце сказы, ужываючы колькасна-іменныя спалучэнні ў патрэбнай склонавай форме. Даведка ў квадратных дужках у сказ не ўключаецца.

**Узор**: 1 км = 1000 м: *Адзін кіламетр роўны тысячы метрам.*

*Максімальная колькасць балаў –* ***5***

|  |  |
| --- | --- |
| **Прыклад** | **Сказ з колькасна-іменным спалучэннем** |
| 1 пуд [руская мера вагі] =  16, 38 кг |  |
| 1 фунт [англійская мера вагі] = 0, 454 кг |  |
| 1 фунт [руская мера вагі] =  410 кг |  |
| 1 унцыя [мера аптэкарскай вагі] = 29, 86 г |  |
| 1 залатнік [старая руская мера масы] =  4, 26 г |  |

**Заданне 6.** Вызначце, якой часцінай мовы і якім членам сказа з’яўляюцца выдзеленыя словы.

*Максімальная колькасць балаў –* ***5***

*(0,5 бала – за кожны правільны адказ)*

|  |  |  |
| --- | --- | --- |
| **Сказ** | **Часціна мовы** | **Член сказа** |
| 1. Спявалі б і рыба і рак, ды голасу **брак**. |  |  |
| 2. Колькі не плача **слеп** – усё роўна не бачыць свет. |  |  |
| 3. Што скора, то не **спора**. |  |  |
| 4. За шматок кішкі сем вёрст **пяшкі**. |  |  |
| 5. Купіў бы, ды **купіла** прытупіла. |  |  |

**Заданне 7.** Падкрэсліце правільны варыянт значэння (**а**, **б** ці **в**) беларускіх безэквівалентных слоў, якія ў рускай мове не маюць аднаслоўнага адпаведніка.

*Максімальная колькасць балаў –* ***5***

1. **Капе́ц** – а) межевой знак в виде насыпи со столбиком; б) строительная машина для забивания свай; в) шишковатый нарост на стволе, ветвях или корне дерева.

2. **Лоўж** – а) широкий и длинный овраг; б) сложенный в кучу хворост; в) ивовый кустарник; лозняковые заросли.

3. **Млён** – а) томное состояние, замирание от восторга; б) металлические, посеребрённые или позолоченные нити, идущие на изготовление галунов, парчовых тканей; в) рукоятка для приведения в движение ручного жёрнова или соломорезки.

4. **Падпаве́тка** – а) дровяной сарай; б) небольшой боковой отросток, побег дерева, кустарника или травянистого растения; в) шест в поле для указания пути, границ земельных участков, а также шест на поплавке для указания пути по воде.

5. **Рамізнік** – а) офицер, занимающийся закупкой лошадей, ремонтом; б) наемный экипаж с кучером; в) извозчик наемного экипажа.

**Заданне 8.** У наступных характарыстыках літаратурна-мастацкіх напрамкаў знайдзіце і адзначце кружочкам памылковыя сцверджанні.

*Максімальная колькасць балаў –* ***4***

|  |  |
| --- | --- |
| **Літаратурна-мастацкі напрамак** | **Характарыстыкі напрамку** |
| ***Барока*** | 1. Характарызуецца вытанчанасцю вобразаў, дэкаратыўнасцю і метафарычнасцю мовы, што часам мяжуе з іншасказаннем і алегарычнасцю.  2. У кантэксце гэтага літаратурна-мастацкага напрамку можна разглядаць творчасць Сімяона Полацкага.  3. Часцей героямі барочных твораў былі пастухі і пастушкі, якія жывуць у ідэальным свеце.  4. Барока як літаратурна-мастацкі напрамак узнікае ў ХІХ ст.  5. Эстэтыка барока ўвасобілася ў беларускай пенегірычнай, рэлігійна-філасофскай, парадыйна-сатырычнай і гумарыстычнай паэзіі. |
| ***Рамантызм*** | 1. Адным з галоўным прынцыпаў мастацтва рамантызму быў прынцып нарматыўнасці мастацтва.  2. У кантэксце гэтага літаратурна-мастацкага напрамку можна разглядаць творчасць Яна Баршчэўскага, Яна Чачота  3. Героем літаратурна-мастацкага напрамку рамантызму з’яўляецца чалавек, адарваны ад звыклага жыцця, знаходзіцца ў незвычайнай абстаноўцы, дзе раскрываецца дваістасць яго характару; крыніца трагедыі героя ў самім яго характары.  4. Рамантызм як літаратурна-мастацкі напрамак узнік у Амерыцы ў канцы ХVІІІ – пачатку ХІХ ст.  5. Пісьменнікі-рамантыкі арыентаваліся на ўзоры эпохі Сярэднявечча. |
| ***Мадэрнізм*** | 1. Мадэрнізм як літаратурна-мастацкі напрамак уяўляе сабой спалучэнне розных плыняў (напрыклад, сімвалізм, імпрэсіянізм, футурызм і інш.)  2. Мадэрнізм узнікае ў еўрапейскай культуры ў ХІХ стагоддзі  3. У кантэксце гэтага напрамку можна разглядаць творчасць Міколы Гусоўскага, Яна Баршчэўскага, Вінцэнта Дуніна-Марцінкевіча.  4. Мадэрнізму ўласцівы пошукі ў галіне формы, эксперыментатарства са зместам, авангардная скіраванасць у спосабах адлюстравання рэчаіснасці.  5. Характэрнымі для мадэрнізму з’яўляюцца наступныя жанры і жанравыя разнавіднасці: падарожныя нататкі, элегія, ідылія, меладрама, слязлівая камедыя. |
| ***Рэалізм*** | 1. Рэалізм характарызуецца праўдзівым і ўсебаковым адлюстраваннем рэчаіснасці на аснове тыпізацыі жыццёвых з’яў.  2. Асноўным героем літаратурна-мастацкага напрамку рэалізму з’яўляецца экзальтаваны высакародны пакутнік, які расчараваўся ў жыцці.  3. У аснове рэалістычнага мастацтва ляжаць прынцыпы кампазіцыйнай нарматыўнасці і статычнасці характараў.  4. У цэнтры ўвагі рэалізму знаходзіцца тыповае як выражэнне заканамернага ў жыцці, дыялектычная еднасць абагуленага і індывідуальнага.  5. У кантэксце гэтага напрамку можна разглядаць творчасць Францішка Багушэвіча, Якуба Коласа, Кузьмы Чорнага. |

**Заданне 9.** Пазнайце пісьменніка па пэўных фактах, з'явах, мастацкіх вобразах, назвах мастацкіх твораў.

*Максімальная колькасць балаў –* ***6***

|  |  |
| --- | --- |
| **Факты, з’явы, мастацкія вобразы, назвы мастацкіх твораў** | **Пісьменнік** |
| “Credo”, рэпрэсіі, рэабілітацыя, мая шыпшына |  |
| Саматэвіцкая сямігодка, “Балада аб чатырох заложніках”, Алеся |  |
| Гомельшчына, “Трывожнае шчасце”, вобразы сучаснікаў |  |
| Магілёўшчына, “філалагічнае пакаленне”, “Дзівак з Ганчарнай вуліцы” |  |
| Орша, Кіеў, “Сівая легенда”, дэтэктыў |  |
| Кіраваградчына, Галгофа, “Пастка”, тэма вайны |  |

**Заданне 10.** Прачытайце верш Алеся Звонака «Жырафа і вожык» і запоўніце табліцу.

*Максімальная колькасць балаў –* ***5***

Задраўшы важна ўгору галаву,

Жырафа дзесьці ў Афрыцы паслася.

А ўнізе, ледзь варушачы траву,

Маленькі вожык бег да змеяў ласы.

* Што бачыш ты ля самае зямлі?-

Жырафа горда ў вожыка спытала. –

Вось я магу дастаць на пальме ліст

І азірнуць магу на мілі далі!

- Што ж? – вожык ёй сказаў. – Хто як прывык,

Нас абаіх зямелька корміць хлебам.

А толькі розум мой і твой жывы,

Па-мойму, іншай меркай мераць трэба:

*Не метрам ад зямлі да галавы,*

*А мілямі ад галавы да неба!*

|  |  |
| --- | --- |
| **Пытанні** | **Адказ** |
| 1. Якая цвёрдая форма верша выкарстана А.Звонакам? |  |
| 2. Жанр твора |  |
| 3. Вершаваны памер першых чатырох радкоў |  |
| 4. Які тып рыфмоўкі ў першых чатырох радках? |  |
| 5. Якія алегарычныя вобразы выкарыстаны ў творы? |  |